บลจ.กสิกรไทย เปิดกองตราสารหนี้ตปท. 6 เดือน ชูผลตอบแทน 1.55% ต่อปี เสนอขาย 4-10 ต.ค.นี้
บลจ.กสิกรไทย เปิดกองตราสารหนี้ตปท. 6 เดือน ชูผลตอบแทน 1.55% ต่อปี เสนอขาย 4-10 ต.ค.นี้
5 ต.ค. 2559

นายนาวิน อินทรสมบัติ รองกรรมการผู้จัดการและประธานบริหารการลงทุนต่างประเทศ บริษัทหลักทรัพย์จัดการกองทุนกสิกรไทย จำกัด หรือ บลจ.กสิกรไทย เปิดเผยว่า ในระหว่างวันที่ 4-10 ต.ค.59 จะเปิดเสนอขายกองทุนเปิดเค ตราสารหนี้ต่างประเทศ 6 เดือน ซีบี (KFF6MCB) ประมาณการผลตอบแทนที่ผู้ถือหน่วยลงทุนคาดว่าจะได้รับที่ 1.55% ต่อปี
สำหรับภาวะตราสารหนี้ในสัปดาห์ที่ผ่านมา อัตราผลตอบแทนพันธบัตรรัฐบาลไทยปรับตัวลดลงในตราสารระยะยาว ซึ่งปรับตัวสอดคล้องตามอัตราผลตอบแทนพันธบัตรโลกที่ปรับลงเนื่องจากความกังวลของตลาดเกี่ยวกับข่าวธนาคารดอยซ์แบงก์ อย่างไรก็ตามสถานการณ์ล่าสุดวานนี้ นักลงทุนต่างชาติยังมีแรงเข้าซื้อในตลาดพันธบัตรไทย สะท้อนให้เห็นว่านักลงทุนเริ่มคลายความกังวลเกี่ยวกับดอยซ์แบงก์ภายหลังจากมีการออกมาเจรจาต่อรองลดค่าปรับและเตรียมบรรลุข้อตกลงกับทางการสหรัฐฯ
ขณะที่ปัจจัยต่างประเทศ อัตราผลตอบแทนพันธบัตรรัฐบาลสหรัฐฯ วานนี้ปรับตัวขึ้นหลังจากตัวเลขการผลิตเดือนกันยายนที่ออกมาดีกว่าที่ตลาดคาด ทำให้นักลงทุนเพิ่มการคาดการณ์เรื่องการปรับขึ้นอัตราดอกเบี้ยสหรัฐฯ ปีนี้ อย่างไรก็ตามธนาคารกลางสหรัฐฯยังคงมีความระมัดระวังในการปรับขึ้นดอกเบี้ย พร้อมคาดว่าจะเป็นการปรับขึ้นอย่างค่อยเป็นค่อยไปเนื่องจากยังมีปัจจัยเรื่องความไม่แน่นอนของเศรษฐกิจโลก”
สำหรับกองทุน KFF6MCB ที่มีอายุโครงการ 6 เดือน เบื้องต้นคาดว่าจะเข้าไปลงทุนในเงินฝาก Bank of China, เงินฝาก Commercial Bank of Qatar, ประเทศกาตาร์, เงินฝาก First Gulf Bank และเงินฝาก Union National Bank, ประเทศสหรัฐอาหรับเอมิเรตส์ นอกจากนี้ยังคาดว่าจะลงทุนในตราสารหนี้ Qatar National Bank 